**DOLOŽKA**

**finančných, ekonomických, environmentálnych vplyvov, vplyvov na zamestnanosť a podnikateľské prostredie**

**1. Odhad vplyvu na verejné financie a zamestnanosť**

Navrhovaná právna úprava zakladá mierny negatívny vplyv na verejné financie. Vyžiada si zvýšenie výdavkov na štátnu prémiu hradenú z kapitoly Ministerstva výstavby a regionálneho rozvoja. Oproti celkovej sume vyplácanej štátnej prémie však pôjde iba o zanedbateľný nárast a to vo výške 5 mil. Sk pre rok 2009. V ďalších rokoch sa predpokladá prírastok výdavkov jeden mil. ročne. Zvýšenie sa navrhuje pokryť krátením výdavkov rozpočtu ministerstva financií.

Navrhovaná právna úprava nebude mať negatívny vplyv na výdavky rozpočtov samosprávnych krajov alebo obcí.

Navrhovaná právna úprava nebude mať vplyv na zamestnanosť.

**2. Odhad vplyvu na obyvateľov**

Navrhovaná právna úprava bude mať pozitívny vplyv na hospodárenie obyvateľov. Vplyvom rozšírenia možností čerpať zvýhodnené hypotekárne úvery sa zvýši dostupnosť bývania pre mladé rodiny, predovšetkým rodiny s deťmi.

**3. Odhad vplyvu na životné prostredie**

Navrhovaná právna úprava nebude mať vplyv na životné prostredie.

**4. Odhad vplyvu na podnikateľské prostredie**

Navrhovaná právna úprava bude mať pozitívny vplyv na hospodárenie podnikateľskej sféry a iných právnických osôb, nakoľko návrh predpokladá zrušenie koncesionárskych poplatkov.

**DOLOŽKA**

**zlučiteľnosti s právom Európskych spoločenstiev a právom Európskej únie**

Návrh zákona je v súlade s  Ústavou Slovenskej republiky, zákonmi, právom Európskych spoločenstiev, Európskej únie, medzinárodnými zmluvami a inými medzinárodnými dokumentmi, ktorými je Slovenská republika viazaná.